CELEX: 62014TN0065
Language: sl
Date: 2014-01-28 00:00:00
Title: Zadeva T-65/14: Tožba, vložena 28. januarja 2014  – Bank Refah Kargaran proti Svetu

5.5.2014   
            
            
               SL
            
            
               Uradni list Evropske unije
            
            
               C 135/43
            
         Tožba, vložena 28. januarja 2014 – Bank Refah Kargaran proti Svetu
   (Zadeva T-65/14)
   2014/C 135/55
   Jezik postopka: francoščina
   
      Stranki
   
   
      Tožeča stranka: Bank Refah Kargaran (Teheran, Iran) (zastopnik: J. M. Thouvenin, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Izvedbeno uredbo Sveta (EU) št. 1154/2013 z dne 15. novembra 2013 v delu, v katerem se nanaša na tožečo stranko, razglasi za nično;
            
         
               —
            
            
               Sklep Sveta 2013/661/SZVP z dne 15. novembra 2013 v delu, v katerem se nanaša na tožečo stranko, razglasi za ničen;
            
         
               —
            
            
               ugotovi, da se zadnjo Uredba Sveta (EU) št. 267/2012 z dne 23. marca 2012 ne uporablja;
            
         
               —
            
            
               ugotovi, da se Sklep 2010/413/SZVP zanjo ne uporablja;
            
         
               —
            
            
               podredno, Izvedbeno uredbo in Sklep, navedena v prvih dveh alineah teh predlogov, razglasi za nična od 20. januarja 2014;
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja osem razlogov.
   
               1.
            
            
               Prvi tožbeni razlog zadeva neobstoj obrazložitve v nasprotju s členom 296 PDEU, saj naj v Izvedbeni uredbi, ki določa vpis tožeče stranke na seznam oseb in subjektov, na katere se nanašajo omejevalni ukrepi, ne bi bila izrecno navedena pravna podlaga, na kateri je bila sprejeta.
            
         
               2.
            
            
               Drugi tožbeni razlog zadeva neobstoj pravne podlage, saj naj bi bila pravna podlaga za sporno Izvedbeno uredbo Uredba št. 267/2012 (1), za katero je treba šteti, da se za tožečo stranko ne uporablja, ker naj bi bila, prvič, sprejeta v nasprotju z obveznostjo obrazložitve, določeno v členu 296 PDEU, in v nasprotju s členom 215 PDEU ter, drugič, ker naj bi njen člen 23(2)(d), ki naj bi bil pravna podlaga za vpis tožeče stranke na seznam v Prilogi IX k Uredbi št. 267/2012, kršil Pogodbi in Listino Evropske unije o temeljnih pravicah.
            
         
               3.
            
            
               Tretji, četrti, peti in šesti tožbeni razlog se nanašajo na i) napačno uporabo prava, ii) napačno presojo dejanskega stanja in očitno napako pri presoji, iii) kršitev pravice do obrambe in pravice do učinkovitega sodnega varstva in iv) kršitev načela sorazmernosti.
            
         
               4.
            
            
               Sedmi tožbeni razlog se nanaša na to, da bi bilo treba ugotoviti, da se člen 20(19(c) Sklepa 2010/413 (2), ki naj bi pomenil pravno podlago za sankcijo, naloženo tožeči stranki, zanjo ne uporablja, saj naj bi bila ta določba v nasprotju s Pogodbama, Listino Evropske unije o temeljnih pravicah in načelom sorazmernosti. Tožeča stranka trdi, da bi bilo zato treba sklep o tem, da se jo vpiše na seznam oseb in subjektov, na katere se nanašajo omejevalni ukrepi, razglasiti za ničen.
            
         
               5.
            
            
               Osmi tožbeni razlog zadeva to, da naj bi sporna sankcija od 20. januarja 2014 postala nezakonita, ker naj bi Sveta na ta dan ugotovil, da Iran jedrskih dejavnosti, ki naj bi bile razlog za sankcijo, ne opravlja več. Tožeča stranka trdi, da je sankcija zato izgubila svoj namen.
            
         
      (1)  Uredba Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL L 88, str. 1).
   
      (2)  Sklep Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, str. 39).